CEYE ทะยานเฉียด 11% หลังประกาศกำไร Q1 โตกว่าเท่าตัว
CEYE ทะยานเฉียด 11% ราคาแตะ 4.94 บ. หลังประกาศกำไรไตรมาส 1/65 โตกว่าเท่าตัว มาที่ 21.80 ลบ. รับรายได้บริการพุ่งกระฉูด
CEYE ทะยานเฉียด 11% ราคาแตะ 4.94 บ. หลังประกาศกำไรไตรมาส 1/65 โตกว่าเท่าตัว รับรายได้บริการพุ่งกระฉูด
18 พ.ค. 2565

ผู้สื่อข่าวรายงานว่า ราคาหุ้น บริษัท ตาชำนิ จำกัด (มหาชน) หรือ CEYE ล่าสุด ณ เวลา 10:12 น. อยู่ที่ 4.94 บาท บวก 0.48 บาท หรือ 10.76% สูงสุดที่ 4.98 บาท ต่ำสุดที่ 4.60 บาท ด้วยมูลค่าซื้อขาย 218.14 ล้านบาท

ทั้งนี้ ราคาหุ้น CEYE ปรับตัวขึ้น หลังรายงานผลการดำเนินงานงวดไตรมาส 1/2565 มีกำไรสุทธิ 21.80 ล้านบาท เพิ่มขึ้น 141% จากช่วงเดียวกันของปีก่อนมีกำไรสุทธิ 9.04 ล้านบาท เนื่องจากรายได้จากการให้บริการไตรมาส 12/2565 อยู่ที่ 108.02 ล้านบาท เพิ่มขึ้นจากไตรมาส 1/2565 อยู่ที่69.33 ล้านบาท  โดยส่วนใหญ่มาจากรายได้จากการให้บริการผลิตภาพนิ่ง,รายได้จากการให้บริการภาพเคลื่อนไหว,รายได้จากการให้บริการตกแต่งภาพด้วยคอมพิวเตอร์และรายได้จากการให้บริการอื่นๆ ซึ่งมีแนวโน้มการเติบโตไปในทิศทางที่ดีขึ้นอย่างต่อเนื่อง จากแนวโน้มพฤติกรรมผู้บริโภคที่มีการใช้สื่อออนไลน์เพิ่มขึ้นอย่างต่อเนื่อง